rejauldu/bengali-wikipedia huggingface dataset:
পেকুয়া বাংলাদেশের কক্সবাজার জেলার অন্তর্গত একটি উপজেলা।   অবস্থান ও আয়তন  পেকুয়া উপজেলার আয়তন ১৩৯.৬৮ বর্গ কিলোমিটার। এটি আয়তনের দিক থেকে কক্সবাজার জেলার সবচেয়ে ছোট উপজেলা। কক্সবাজার জেলার উত্তরাংশে ২১°৪৩´ থেকে  ২১°৫৪´ উত্তর অক্ষাংশ এবং ৯১°৫৩´ থেকে ৯২°০২´ পূর্ব দ্রাঘিমাংশ জুড়ে এ উপজেলার অবস্থান। কক্সবাজার জেলা সদর থেকে এ উপজেলার দূরত্ব ৪৭ কিলোমিটার। এ উপজেলার উত্তরে চট্টগ্রাম জেলার বাঁশখালী উপজেলা, দক্ষিণে মহেশখালী উপজেলা ও চকরিয়া উপজেলা, পূর্বে চকরিয়া উপজেলা, পশ্চিমে কুতুবদিয়া উপজেলা।   প্রশাসনিক এলাকা  ২০০২ সালের ২৩ এপ্রিল চকরিয়া উপজেলার ৭টি ইউনিয়ন নিয়ে পেকুয়া উপজেলা গঠিত হয়। এই উপজেলার প্রশাসনিক কার্যক্রম পেকুয়া থানার আওতাধীন। ইউনিয়নগুলে হলো:  ১নং রাজাখালী  ২নং টৈটং  ৩নং বারবাকিয়া  ৪নং পেকুয়া  ৫নং মগনামা  ৬নং উজানটিয়া  ৭নং শীলখালী   জনসংখ্যার উপাত্ত  ২০২২ সালের পরিসংখ্যান অনুযায়ী পেকুয়া উপজেলার জনসংখ্যা ২,১৪,৩৫৭ জন। মোট জনসংখ্যার ৯৮.৮৪% মুসলিম, ০.৭৫% হিন্দু, ০.২৯% বৌদ্ধ ও ০.১২% অন্যান্য ধর্মাবলম্বী রয়েছে।   শিক্ষা  পেকুয়া উপজেলার সাক্ষরতার হার  ৬৭% এ উপজেলায় ৩টি কলেজ, ২টি ফাজিল মাদ্রাসা, ৪টি আলিম মাদ্রাসা, ১০টি মাধ্যমিক বিদ্যালয়, ৪টি দাখিল মাদ্রাসা, ২টি নিম্ন মাধ্যমিক বিদ্যালয়, ৪৮টি প্রাথমিক বিদ্যালয়, ২০টি এবতেদায়ী মাদ্রাসা ও ২০টি কিন্ডারগার্টেন রয়েছে।  শিক্ষা প্রতিষ্ঠান   যোগাযোগ ব্যবস্থা  পেকুয়া উপজেলায় যোগাযোগের প্রধান দুইটি সড়ক হল চকরিয়া-পেকুয়া সড়ক এবং বাঁশখালী-পেকুয়া সড়ক। প্রধান যোগাযোগ মাধ্যম মগনামা টু চিটাগাং সানলাইন আর বড় বাসসমূহ এবং সিএনজি চালিত অটোরিক্সা ও টমটম।   ধর্মীয় উপাসনালয়  পেকুয়া উপজেলায় ২০৫টি মসজিদ, ১টি ঈদগাহ, ৯টি মন্দির ও ২টি বিহার রয়েছে।   নদ-নদী  পেকুয়া উপজেলার দক্ষিণ ও পূর্ব সীমান্ত দিয়ে বয়ে চলেছে মাতামুহুরী নদী, পশ্চিমে রয়েছে কুতুবদিয়া চ্যানেল এবং দক্ষিণে মহেশখালী উপজেলার সীমান্তবর্তী অঞ্চল দিয়ে বয়ে চলেছে কোহেলিয়া নদী। এছাড়া ভোলাখাল নদী এ উপজেলাকে দ্বিখণ্ডিত করেছে এবং দক্ষিণ প্রান্তে প্রবাহিত হচ্ছে করিয়া খাল।   হাট-বাজার  পেকুয়া উপজেলায় মোট হাট-বাজার ১৫টি। এর মধ্যে রাজাখালী আলেক শাহ বাজার, বারবাকিয়া বাজার, আলহাজ্ব কবির আহমদ চৌধুরী বাজার, আরব শাহ বাজার,পেকুয়া হাট ও মগনামা কাজী মার্কেট, টইটং বাজার, হাজীর বাজার, ধনিয়াকাটা বটতলা বাজার উল্লেখযোগ্য।   দর্শনীয় স্থান   মগনামা ঘাট  উপজেলা শহীদ মিনার  বনকানন (টৈটং)  বারবাকিয়া রেঞ্জ অফিস  গ্রীন পার্ক (মগনামা)  আলহাজ্ব কবির আহমদ চৌধুরী জমিদার বাড়ি (পেকুয়া)  সংগ্রামী জুম (ধনিয়াকাটা, টইটং)   উল্লেখযোগ্য ব্যক্তিত্ব   সালাহউদ্দিন আহমেদ ; সাবেক সংসদ সদস্য ও যোগাযোগ প্রতিমন্ত্রী, গণপ্রজাতন্ত্রী বাংলাদেশ সরকার।  মাহমুদুল করিম চৌধুরী; সাবেক সংসদ সদস্য। রুহুল আলম চৌধুরী ,মেজর জেনারেল ,বিএনপির ভাইস চেয়ারম্যান।  এডভোকেট হাসিনা আহমেদ (রাজনীতিবিদ); সাবেক সংসদ সদস্য।  শ্যামল কান্তি বিশ্বাস   জনপ্রতিনিধি  সংসদীয় আসন সংসদীয় আসনজাতীয় নির্বাচনী এলাকাসংসদ সদস্যরাজনৈতিক দল২৯৪ কক্সবাজার-১চকরিয়া উপজেলা এবং পেকুয়া উপজেলাবীর মুক্তিযুদ্ধা ইব্রাহিমবাংলাদেশ আওয়ামী লীগ  উপজেলা পরিষদ ও প্রশাসন ক্রম নংপদবীনাম০১উপজেলা চেয়ারম্যানশেফায়েত আজিজ রাজু ০২ভাইস চেয়ারম্যানমাহবুবুল করিম০৩মহিলা ভাইস চেয়ারম্যানইয়াছমিন সুলতানা ০৪উপজেলা নির্বাহী কর্মকর্তামোহাম্মদ মঈনুল হোসেন চৌধুরী    আরও দেখুন   কক্সবাজার জেলা   তথ্যসূত্র   বহিঃসংযোগ    বিষয়শ্রেণী:পেকুয়া উপজেলা বিষয়শ্রেণী:কক্সবাজার জেলার উপজেলা
রিচার্ড সারগুড (৩১ জুলাই ১৮৮৮ - ২৭ মার্চ ১৯৭৯)  ছিলেন একজন ব্রিটিশ ট্রেড ইউনিয়নবাদী এবং লেবার পার্টির রাজনীতিবিদ। লন্ডনে দীর্ঘদিন ধরে স্থানীয় কাউন্সিলর হিসেবে দায়িত্ব পালন করা তিনি ১৯৪৫ থেকে ১৯৫০ সাল পর্যন্ত হাউস অফ কমন্সে ছিলেন।   কর্মজীবন  সারগুড একজন ট্রেড ইউনিয়ন কর্মকর্তা হন এবং ১৯২৩ থেকে ১৯২৯ সাল পর্যন্ত ক্যাম্বারওয়েল বরো কাউন্সিলের কাউন্সিলর ছিলেন। তিনি ১৯৩০ সালে লন্ডনের জাস্টিস অফ দ্য পিস (জেপি) হন এবং ইংল্যান্ড ও ওয়েলসের ন্যাশনাল জয়েন্ট কাউন্সিল ফর ফায়ার সার্ভিসেসের ভাইস-চেয়ারম্যান এবং পেকহ্যাম লেবার পার্টির ভাইস-চেয়ারম্যান ছিলেন। তিনি ১৯৩৪ থেকে ১৯৬৫ সাল পর্যন্ত লন্ডন কাউন্টি কাউন্সিলের সদস্য ছিলেন যেখানে তিনিপেকহ্যামের প্রতিনিধিত্ব করেছিলেন। তিনি ১৯৫১ থেকে ১৯৫২ সাল পর্যন্ত কাউন্সিলের ভাইস-চেয়ারম্যান হিসেবে দায়িত্ব পালন করেছিলেন।   সংসদীয় জীবন  ১৯৪৫ সালের সাধারণ নির্বাচনে লেবার এমপি আলফ্রেড সালটারের অসুস্থতার কারণে অবসর গ্রহণের পর, সারগুড বার্মন্ডসে ওয়েস্টের সংসদ সদস্য (এমপি) নির্বাচিত হন।  ১৯৫০ সালের সাধারণ নির্বাচনের জন্য সীমানা পরিবর্তনের মাধ্যমে তার নির্বাচনী এলাকাটি বিলুপ্ত করা হয়েছিল।  সারগুড সংসদ থেকে অবসর গ্রহণ করেছেন।Stenton, Michael; Lees, Stephens (1981). Who's Who of British Members of Parliament: Volume IV, 1945–1979. Brighton: The Harvester Press. p. 327. ISBN 0-85527-335-6.   তথ্যসূত্র    বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:পরিবহন ও সাধারণ শ্রমিক ইউনিয়ন সমর্থিত সংসদ সদস্য বিষয়শ্রেণী:লন্ডন কাউন্টি কাউন্সিলের সদস্য বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:১৯৭৯-এ মৃত্যু বিষয়শ্রেণী:১৮৮৮-এ জন্ম বিষয়শ্রেণী:ক্যাম্বারওয়েল মেট্রোপলিটন বরো কাউন্সিলের সদস্য
থাম্ব|392x392পিক্সেল|Sardinia সার্দিনিয়া (সার্দিনিয়া ভাষায় সার্দিনিয়া;  ইতালীয় ভাষায় সার্দেগনা) পশ্চিম ভূমধ্যসাগরের কেন্দ্রে অবস্থিত একটি ইতালীয় দ্বীপ।  সার্দিনিয়ার আয়তন ২৪,০৯০ বর্গকিমি এবং ২০১৩ সালে এর জনসংখ্যা ছিল ১৬,০০,০০০ জন।  এটি পাঁচটি ইতালীয় অঞ্চলের মধ্যে একটি যেখানে একটি বিশেষ আইন দ্বারা কিছু মাত্রার অভ্যন্তরীণ স্বায়ত্তশাসন দেওয়া হচ্ছে। এর সরকারী নাম, সার্ডিনিয়ার স্বায়ত্তশাসিত অঞ্চল, ইতালীয় এবং সার্ডিনীয় ভাষায় দ্বিভাষিক: Regione Autonoma della Sardegna / Regione Autònoma de Sardigna। এর চারটি প্রদেশ এবং একটি রাজধানী শহরে বিভক্ত। সার্ডিনিয়া অঞ্চলের রাজধানী এবং এর বৃহত্তম শহর - ক্যাগলিয়ারি।  তথ্যসূত্র  বিষয়শ্রেণী:ইতালির স্বায়ত্বশাসিত অঞ্চল বিষয়শ্রেণী:ইতালির দ্বীপ বিষয়শ্রেণী:ভূমধ্যসাগরীয় দ্বীপ
ঘুণ পোকা এক ধরনের কাঠখেকো পতঙ্গ। লার্ভা দশায় এরা কাঠ গর্ত করে এবং তা খেয়ে বেঁচে থাকে। পূর্ণাঙ্গ ঘুণ পোকা ২.৭ থেকে ৪.৫ মিলিমিটার দীর্ঘ হয়। তাদের শরীর বাদামী বর্ণের এবং দেহের সামনের অংশটুকু (Pronotum) দেখতে পাদ্রির মাথার টুপির মতো।   জীবনচক্র  পূর্ণবয়স্ক ঘুণ পোকা খাদ্য গ্রহণ করে না। এই দশায় এরা কেবল প্রজনন করে থাকে। স্ত্রী ঘুণ পোকা কাঠের খাঁজে বা পুরনো গর্তে ডিম পাড়ে। ৩ সপ্তাহ পর ডিম ফুটে ১ মিলিমিটার দীর্ঘ, দুধ-সাদা বর্ণের, এবং অর্ধচন্দ্রাকার শুয়োপোকা বের হয়। পরের ৩ থেকে ৪ বছর ধরে শুয়োপোকাগুলো কাঠের মধ্যে গর্ত খুঁড়ে, এবং তারপর কাঠের মধ্যকার শর্করাযুক্ত অংশ খেতে থাকে। কাঠ কাটার সময়ে বাইরে থেকেও পরিষ্কার শব্দ শোনা যায়। এসময় এদের আকার বেড়ে ৭ মিলিমিটার পর্যন্ত হয়। শুয়োপোকা দশা থেকে পূর্ণাঙ্গ পোকায় রূপান্তরের সময়ে এরা কাঠের বাইরের তলের দিকে চলে আসে। শুয়োপোকা থেকে পূর্ণ দশায় রূপান্তরে ৮ সপ্তাহ সময় লাগে। এসময় এরা কাঠের উপরিভাগের ঠিক নিচে গর্ত করে রূপান্তরিত হয়। পূর্ণবয়স্ক পোকা কাঠ ছিদ্র করে বেরিয়ে আসে। এসময় এদের বেরোবার গর্তটি প্রায় ১ থেকে ১.৫ মিলিমিটার প্রশস্ত হয়। বেরোবার সময়ে কাঠের বাইরে ঘুণের ধুলো বেরিয়ে পড়ে। তা দেখে কাঠের মধ্যে ঘুণ পোকায় ধরা বোঝা যায়।   তথ্যসূত্র   বিষয়শ্রেণী:পতঙ্গ বিষয়শ্রেণী:কাঠখেকো গুবরে পোকা বিষয়শ্রেণী:ক্ষতিকারক পোকা
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০২:৪০, ৪ ফেব্রুয়ারি ২০২৫ (ইউটিসি) :ভেলিসিটি ভন   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () পর্নোগ্রাফিক চলচ্চিত্রের অভিনেত্রীর নিবন্ধটি WP:ENT, WP:BIO ও WP:GNG পূরণে ব্যর্থ। যথেষ্ট মিডিয়া কভারেজ নেই। উল্লেখযোগ্য কোন পুরস্কারও পাননি। নাহিয়ানআলাপ ১৮:৫৩, ২৩ জানুয়ারি ২০২৫ (ইউটিসি)  । ≈ MS Sakib  «আলাপ»  ২২:৪৩, ২৩ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
এস এম ব্রহানী সুলতান মামুদ একজন বাংলাদেশি রাজনীতিবিদ। তিনি নওগাঁ-৪ আসনের সাবেক সংসদ সদস্য। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   প্রাথমিক জীবন  এস এম ব্রহানী সুলতান মামুদ নওগাঁর মান্দায় জন্মগ্রহণ করেন। তার পিতা আব্দুল জব্বার ছিলেন শহীদ নাজমুল হক কলেজের অধ্যক্ষ। তার মাতা খায়রন বেওয়া মৈনম।   রাজনৈতিক জীবন  তিনি ১৯৮৭ সালে বিমান বাহিনী থেকে অবসর গ্রহণ করে নিজের ব্যবসা প্রতিষ্ঠা করেন।  সেই সময় থেকেই তার আওয়ামী রাজনীতিতে পদচারণা শুরু। এরপর ২০০০ সালে মৈনম ইউনিয়ন আওয়ামীলীগের সম্মেলনে তিনি আহবায়ক নির্বাচিত হন।  ২০০৫ সালে মান্দা উপজেলা আওয়ামী লীগের সহ-সভাপতি হন।  কুখ্যাত ওয়ান এলেভেনে তিনি শেখ হাসিনার পক্ষে পল্টনের আন্দোলনসহ সকল আন্দোলনে সক্রিয় ভূমিকা পালন করেন।২০০৮ সালে আওয়ামীলীগ সরকার গঠন করলে তিনি পুরো উপজেলা আওয়ামী রাজনীতিতে আরো সক্রিয় রাজনীতি শুরু করেন।  ২০১৪ সালের জাতীয় নির্বাচনে দলকে এবং দলের মনোনিত প্রার্থীকে সহযোগিতা করার জন্য তিনি মান্দা মহানগর কলেজের অধ্যক্ষ পদ থেকে স্বেচ্ছায় অব্যাহতি নেন।স্থানীয় উপজেলার রাজনীতিতে আওয়ামী রাজনীতির ভরসার পাত্র হয়ে উঠেন।  ২০১৪ সালের উপজেলা নির্বাচনে আওয়ামীলীগের প্রার্থী হিসেবে মনোনয়ন পান।  তার ক্রমবর্ধমান জনপ্রিয়তা,দলীয় প্রভাবে কোন রকম সুবিধা না নেয়ায় জেলা আওয়ামীলীগের তৎকালীন সভাপতি বীর মুক্তিযোদ্ধা আব্দুল মালেক এবং সংগ্রামী সাধারণ সম্পাদক বীর মুক্তিযোদ্ধা সাধন চন্দ্র মজুমদার তাকে ২০১৬ সালে নওগাঁ জেলা আওয়ামীলীগের সাংস্কৃতিক বিষয়ক সম্পাদক হিসেবে মনোনিত করেন!  এস এম ব্রহানী সুলতান মামুদ বর্তমানেও জেলা আ. লীগের সাংস্কৃতিক বিষয়ক সম্পাদক।  তিনি ২০২৪ সালের দ্বাদশ জাতীয় সংসদ নির্বাচনে নওগাঁ-৪ আসন থেকে স্বতন্ত্র প্রার্থী হিসেবে সংসদ সদস্য নির্বাচিত হন। নির্বাচনে তিনি ৮৫ হাজার ১৮০ ভোট পান, তার নিকটতম প্রতিদ্বন্দ্বী প্রার্থী নাহিদ মোর্শেদ ৬২ হাজার ১৩২ ভোট পান। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:নওগাঁ জেলার রাজনীতিবিদ বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদের স্বতন্ত্র সদস্য
সাইদুর রহমান ডন (ইংরেজি: Saidur Rahman Dawn; জন্ম: ১৮ই জানুয়ারি, ১৯৬৩) একজন বাংলাদেশী স্প্রিন্টার। তিনি ১৯৮৪ সালের গ্রীষ্মকালীন অলিম্পিকে পুরুষদের ১০০ মিটার দৌড় প্রতিযোগীতায় অংশ নিয়েছিলেন।   অলিম্পিক ১৯৮৪  সাইদুর রহমান ডন ছিলেন বাংলাদেশ থেকে অংশ নেয়া প্রথম অলিম্পিয়ান। ১৯৮৪ সালের গ্রীষ্মকালীন অলিম্পিক অনুষ্ঠিত হয় লস এঞ্জিলিস, মার্কিন যুক্তরাষ্ট্রে। এই অলিম্পিকের প্রাথমিক বাছাই পর্বের হিটে আট জনের মাঝে অষ্টম হন তিনি। এই প্রতিযোগীতায় ১০০ মিটার ও ২০০ মিটার উভয় অংশের প্রথমিক বাছাই পর্বে অংশ নেন তিনি। ১০০ মিটার দৌড়ে তার সময় লাগে ১১.২৫ সেকেন্ড আর ২০০ মিটার দৌড়ে তার সময় লাগে ২২.৫৯ সেকেন্ড। সাইদুর রহমান ডন এই প্রতিযোগীতায় অংশ নিয়ে কোন পুরস্কার অর্জন করতে না পরলেও তার মাধ্যমে অলিম্পিকের মত একটি বড় ক্রিয়া প্রতিযোগীতায় বাংলাদেশের অংশগ্রহণের সূচনা ঘটে।   তথ্যসূত্র   বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশের অলিম্পিক মল্লক্রীড়াবিদ বিষয়শ্রেণী:১৯৮৪ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:বাংলাদেশী পুরুষ স্প্রিন্টার
ফোর্ট ফ্রান্সেস টাইমস  কানাডার অন্টারিওর, ফোর্ট ফ্রান্সেসে অবস্থিত একটি স্বতন্ত্র মালিকানাধীন সাপ্তাহিক প্রকাশনা। এটি প্রতি বুধবার প্রকাশিত হয়। বুলেটিন অফ ফোর্ট ফ্রেঞ্চেস টাইমস ("দ্য ডেইলি বুলেটিন") নামে একটি পরিপূরক সংখ্যা সোম, মঙ্গল ও বৃহস্পতিবার প্রকাশিত হয়েছে। এটি অন্টারিও কমিউনিটি নিউজপেপারস অ্যাসোসিয়েশন (ওসিএনএ) এবং কানাডিয়ান কমিউনিটি নিউজপেপারস অ্যাসোসিয়েশনের (সিসিএনএ) সদস্য। ২০১৭ সালে এর সাপ্তাহিক প্রচলন ছিল ৩,৪২০ অনুলিপি।    আরো দেখুন    কানাডার সংবাদপত্রের তালিকা    তথ্যসূত্র       বহিঃসংযোগ    ফোর্ট ফ্রান্সেস টাইমস অনলাইন বিষয়শ্রেণী:অন্টারিওর সাপ্তাহিক সংবাদপত্র
মুসলিম নারীর কাছ থেকে প্রত্যাশা  বা মুসলিম নারীর নিকট প্রত্যাশা হচ্ছে ইরানি বিপ্লবী ও সমাজবিজ্ঞানী ও বুদ্ধিজীবী আলী শরীয়তি মাযিনানির একটি বিখ্যাত বক্তৃতা। বক্তৃতাটিকে মুসলিম নারীর প্রতি আমাদের প্রত্যাশা-ও বলা হয়। এটি ইসলামে নারীর অধিকারের বিষয়ে আলী শরীয়তি অন্যতম গুরুত্বপূর্ণ বক্তৃতা হিসাবে বিবেচিত হয়।   তার বক্তৃতার মূল বিষয় হচ্ছে ইসলামে নারীর অধিকার নেই তা দেখানো নয়, বরং শরিয়তি যাকে ইসলাম বিরোধী ঐতিহ্য হিসেবে দেখেছে তা মুসলিম নারীদের জন্য দুঃখজনক ফলাফল দিয়েছে তা দেখানো। তিনি মুহাম্মদের কন্যা ফাতিমা জাহরাকে এমন একজন মহিলার উদাহরণ হিসেবে ব্যবহার করেন যিনি রাজনৈতিক জীবনে উল্লেখযোগ্য ভূমিকা পালন করেছিলেন।  তিনি তার বক্তৃতা শুরু করে এই বলে যে:  তিনি এই বলে কথা চালিয়ে যান:  তিনি যুক্তি দেন যে নারীদের মুক্তি পাশ্চাত্যে শুরু হয়েছে, এবং অনেকে মুসলিম বিশ্বে এটি ঘটার আশঙ্কা করছেন, কারণ তারা ভুল তথ্যপ্রাপ্ত, এবং ইসলামকে ঐতিহাসিক দৃষ্টিকোণ থেকে দেখেননি, এবং ইসলামের নিজের ভুল ব্যাখ্যার উপর নির্ভর করছেন:  শরীয়তি বিশ্বাস করতেন যে শাহের (মোহাম্মদ রেজা পাহলভি) অধীনে ইরানে নারীরা কেবল যৌনতার ক্ষেত্রে স্বাধীনতা ছিল কিন্তু তাদের কোন সামাজিক স্বাধীনতা ছিল না। তিনি এর কিছুটা অংশকে "বরং বুর্জোয়া জ্ঞান" এবং কিছু অংশ ফ্রয়েডীয় যৌন মুক্তির আদর্শের জন্য দায়ী করেছেন। শরীয়তির কাছে, ফ্রয়েড বুর্জোয়াদের অন্যতম এজেন্ট ছিলেন:  তিনি এই সিদ্ধান্তে উপনীত হন যে একজন পণ্ডিত বা বিজ্ঞানী যিনি বুর্জোয়া যুগে বসবাস করেন, চিন্তা করেন এবং অধ্যয়ন করেন, অর্থনীতি, উৎপাদন এবং ভোগের উপর ভিত্তি করে যৌথ, সাংস্কৃতিক এবং আধ্যাত্মিক মূল্য পরিমাপ করেন।   আরও দেখুন    ফাতেমা ইজ ফাতেমা  নামুস   তথ্যসূত্র    বহিঃসংযোগ   মুসলিম নারীর প্রতি আমাদের প্রত্যাশা, ড আলী শরীয়তি  বিষয়শ্রেণী:ইসলামে নারী অধিকার
নীল রবার্ট ফেরেইরা (; জন্ম: ৩ জুন, ১৯৭৯) সালিশ্‌বুরিতে জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ২০০৫ সালে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর জিম্বাবুয়ীয় ক্রিকেটে মনিকাল্যান্ড দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন নীল ফেরেইরা। পাশাপাশি উইকেট-রক্ষণেও অগ্রসর হতেন তিনি।   প্রথম-শ্রেণীর ক্রিকেট  ফ্যালকন কলেজে অধ্যয়ন করেছেন। জিম্বাবুয়ের পক্ষে বিভিন্ন বয়সভিত্তিক দলে খেলেছেন তিনি। ক্রিকেট খেলার পাশাপাশি অন্যান্য ক্রীড়া যেমন: টেনিস, স্কোয়াশ ও হকি খেলায় দক্ষতা ছিল তার। ১৯৯৭ সালে ফ্যালকন প্রথম একাদশ দলের পক্ষে হকি খেলায় অধিনায়কত্ব করেন।  একাডেমি ও মনিকাল্যান্ডের পক্ষে বামহাতি ব্যাটসম্যান হিসেবে আবির্ভূত হন। এছাড়াও, উইকেট-রক্ষণেও সিদ্ধ ছিলেন তিনি। ১৯৯৮-৯৯ মৌসুম থেকে ২০০৫-০৬ মৌসুম পর্যন্ত নীল ফেরেইরা’র প্রথম-শ্রেণীর খেলোয়াড়ী জীবন চলমান ছিল। ১৯৯৮-৯৯ মৌসুমে সিএফএক্স একাডেমি দলে খেলেন। নিজ দেশের পক্ষে খেলায় অংশগ্রহণের পূর্বে মনিকাল্যান্ডের পক্ষে প্রথম-শ্রেণীর ক্রিকেটে অংশ নেন। ১৯৯৯-২০০০ মৌসুমে ৫০১ রান তুলেন। এরপর, ২০০১-০২ মৌসুমে ৬৫০ রান তুলে শীর্ষস্থানীয় রান সংগ্রাহকের ভূমিকায় অবতীর্ণ হয়েছিলেন।   আন্তর্জাতিক ক্রিকেট  ২০০৪ সালে বিদ্রোহী খেলোয়াড়দের অন্যতম ছিলেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন নীল ফেরেইরা। ৭ আগস্ট, ২০০৫ তারিখে হারারেতে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।  আগস্ট, ২০০৫ সালে নিউজিল্যান্ডের বিপক্ষে প্রথমবারের মতো টেস্ট ক্রিকেটে অংশ নেন। অভিষেক টেস্টটি মাত্র দুইদিনেই শেষ হয়ে যায়। ৮ আগস্ট, ২০০৫ তারিখে ৭০তম টেস্ট ক্যাপধারী জিম্বাবুয়ীয় হন। ব্যাটিং উদ্বোধনে নেমে ৯ বল মোকাবেলান্তে মাত্র ৫ রান সংগ্রহ করতে পেরেছিলেন। তার দল মাত্র ৫৯ রানে গুটিয়ে যায়। নিউজিল্যান্ডীয় অধিনায়ক স্টিফেন ফ্লেমিং স্বাগতিক দলকে ফলো-অনে ফেলে পুনরায় মাঠে নামায়। আবারও তিনি ব্যাটিং উদ্বোধন করেন। এবার ৯০ বলে ১৬ রানে আউট হন ও তার দল ৯৯ রানে অল-আউট হয়ে যায়। তার খেলার ধরন অনেকাংশেই আন্তর্জাতিক মানদণ্ডের নিচে অবস্থান করতো। কিন্তু, খুব কমই নিজের উইকেট বিলিয়ে দিয়েছেন।   ব্যক্তিগত জীবন  বন্দুক চালনা ও মাছ ধরা তার প্রধান শখ ছিল। ব্যক্তিগত জীবনে বিবাহিত তিনি। তিন সন্তান রয়েছে তার। গ্রেট সাউদার্ন গ্রামারের পক্ষে বি-গ্রেডে খেলছে। ম্যাথু ফেরেইরা অল-রাউন্ডার হিসেবে ডানহাতি ব্যাটসম্যান ও ডানহাতি লেগ স্পিনার এবং মাইকেল ফেরেইরা শীর্ষসারির বামহাতি ব্যাটসম্যান ও ডানহাতি মিডিয়াম পেসার।   তথ্যসূত্র    আরও দেখুন   উজেশ রণচোড  ক্রিস্টোফার এমপফু  এক টেস্টের বিস্ময়কারী  ম্যাশোনাল্যান্ড ক্রিকেট দল  জিম্বাবুয়ের টেস্ট ক্রিকেটারদের তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ       বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:জিম্বাবুয়ীয় ক্রিকেটার বিষয়শ্রেণী:জিম্বাবুয়ের টেস্ট ক্রিকেটার বিষয়শ্রেণী:ফ্যালকন কলেজের প্রাক্তন শিক্ষার্থী বিষয়শ্রেণী:মনিকাল্যান্ডের ক্রিকেটার বিষয়শ্রেণী:মাতাবেলেল্যান্ডের ক্রিকেটার বিষয়শ্রেণী:ম্যাশোনাল্যান্ডের ক্রিকেটার বিষয়শ্রেণী:সিএফএক্স একাডেমির ক্রিকেটার বিষয়শ্রেণী:হারারে থেকে আগত ক্রিকেটার বিষয়শ্রেণী:শ্বেতাঙ্গ জিম্বাবুইয়ান ক্রীড়াব্যক্তিত্ব
Layout  {{বাক্স-উপর |title      = header |editpage   =  |border     =       |titleforeground =  |titlebackground =  |background =       |foreground =       }} {{বাক্স-নিচ |Suggest • Archive }}  Layout 2  {{Random portal component with nominate  |max      =  |header   =  |footer   =  |subpage  =   |seed     =  |rootpage = }}   ব্যবহার  Using this template for your portal page is easy! Just include these parameters   header: The header text of the box.  footer: (optional) The footer text in the box; it link to an archive page that is located at Portal:yourportal/Subpage name e.g. /Selected picture. If no footer text is passed the default Text is Archive  subpage: The subpage of the transcluded page, e.g. Selected picture  max: The maximum number of sub-subpages. Must be a positive integer. Default max=1.  seed: (optional) The default seed is 17 and can be set to any other integer value (used to generate distinct values on the same page).  Prime numbers work best, such as 2, 3, 5, 7, 11, 13, 17, 19, 23, 29, 31, 37, 41, 43, 47, 53, 59, 61, 67, 71, 73, 79, 83, 89, 97, 101, 103, 107, 109, and 113.   Prerequisites   Create a sub-page first. If your portal is Portal:Foo, then a sub-page could be Portal:Foo/Selected bar;  On the Portal:Foo/Selected bar sub-page, place the template  on the page and save it. The template will default to 50 subject sub-pages;  Once the list of subject links have been created, use one of the Selected subject templates from below to format each of the subject sub-pages.   Example  {{বাক্স-উপর |title      = header |editpage   = Template:Lorem ipsum |border     = Black  |titleforeground = #ffe247 |titlebackground = #A9A9A9 |background = #FFFFFF |foreground = black }} {{Lorem ipsum}} {{বাক্স-নিচ |Suggest • Archive }}  will produce  To see a real time example, see Special:Whatlinkshere/Template:Random portal component with nominate.   Notes  Suggest: a link to a nominate page that is located at Portal:yourportal/Nominate/Subpage name e.g. /Nominate/Selected picture. I have found after attempting to get a portal featured that most people want to see a suggest link for all selected content. I loved the original random portal component but in order to add a second link to the bottom of a section you had to turn off the footer and create your own footers (for subpage and suggestions on each content page. So, instead of spending all that time to create links on subpages I thought my time would be better spent adding suggestions to the component itself.  If you have found this page but don't want to add a suggest link to your section, the original Random portal component can be found at Template:Random portal component.   আরও দেখুন
নারী ভোটাধিকার সোসাইটি (ফ্রান্স) (সোসিয়েটি লে দ্রোয়া দে ফেম অথবা (এসএফএফ)) ছিল একটি নারীদের সংগঠন যা ১৮৭৬ সালে ফ্রান্সে প্রতিষ্ঠিত হয়।হাউস, স্টিভেন (১৯৯৯)। "অকলের্ট, হুবেরটিন"। কমমিরে, আন্নে (সম্পাদনা)। উইমেন ইন ওয়ার্ল্ড হিস্ট্রি: আ বায়োগ্রাফিক্যাল এনসাইক্লোপিডিয়া। ১। ওয়াটারফোর্ড, সিটি: ইয়র্কিন পাবলিকেশন্স, গেইল গ্রুপ। আইএসবিএন 0787640808।  এর উদ্দেশ্য ছিল নারীদের ভোটাধিকার প্রতিষ্ঠার জন্য কাজ করা। এটি ছিল ফ্রান্সের প্রথম সংগঠন যা একমাত্র নারীদের ভোটাধিকার প্রতিষ্ঠার উদ্দেশ্যে প্রতিষ্ঠিত হয়েছিল, যা লিগ ফ্রাঁসেজ পুর লে দ্রোয়া দে ফেম (১৮৮২) প্রতিষ্ঠার আগে গঠিত হয়েছিল।  এসএফএফ প্রতিষ্ঠা করেন হুবেরটিন অকলের্ট। এটি আক্রমণাত্মক এবং বিপ্লবী পন্থায় কাজ করত এবং এটি র‌্যাডিক্যাল উদারপন্থী এবং সমাজতন্ত্রীদের দ্বারা সমর্থিত ছিল, তবে এটি একটি ছোট সংগঠন ছিল এবং সাধারণ জনগণের মধ্যে তেমন সমর্থন ছিল না।  তথ্যসূত্র  বিষয়শ্রেণী:ফ্রান্সের নারীবাদী সংগঠন বিষয়শ্রেণী:১৮৭৬-এ ফ্রান্সে প্রতিষ্ঠিত বিষয়শ্রেণী:১৯১৯-এ বিলুপ্ত ফরাসি সংগঠন বিষয়শ্রেণী:ফ্রান্সের রাজনৈতিক সংগঠন বিষয়শ্রেণী:ফ্রান্সে নারীদের ভোটাধিকার বিষয়শ্রেণী:১৮৭৬-এ প্রতিষ্ঠিত সংগঠন বিষয়শ্রেণী:১৮৭৬-এর নারী ইতিহাস
আরবী ১৮ ই জিলহজ ইসলামের ইতিহাসে একটি স্মরণীয় দিন। ঈদে গাদীর নামেও এ দিনটি পরিচিত। হযরত আলীর রা: এর ইমামত প্রাপ্তি দিবস।  ইমামত Day দ্বারা পালিত হয় Nizari ইসমাইলি শিয়া মুসলমানদের দিন যে তাদের বার্ষিকী উপলক্ষে বর্তমান <i id="mwCg">(হাজার)</i> ইমাম সময় ইমাম পরিণত তাঁর পূর্বসুরী সফল হয়েছে।   আগা খান চতুর্থ ইসমাইলিসের 49 তম ইমাম, তাঁর পিতামহ আগা খান তৃতীয়টি 11 জুলাই 1957 এ সফল হয়েছিলেন।  তার ইমামত দিবস বার্ষিক 11 জুলাই পালন করা হয়।  সময়ের ইমামের স্বীকৃতি ইসমাইলীদের বিশ্বাস ও বিশ্বাসের কেন্দ্রস্থল।  ইমামত দিবস এটিকে শক্তিশালী করার এবং ইমামের প্রতি কৃতজ্ঞতা প্রকাশের উপলক্ষ প্রদান করে, যিনি শতাব্দীর প্রাচীন নেতৃত্বের ঐতিহ্যকে ধরে রেখে বিশ্বাসের দিকনির্দেশনা প্রদান করেন এবং তাদের জীবনের মান ও নিরাপত্তা উন্নত করতে কাজ করেন।  এটি একটি দিন ইমামকে তাদের আধ্যাত্মিক আনুগত্য পুনর্বার এবং তাদের বিশ্বাসের নীতিশাস্ত্র তাদের প্রতিশ্রুতি পুনর্নবীকরণ করার একটি দিন।   শিয়াদের মতে ইসলামী আকিদায় যেই অর্থ, যেই গুরুত্ব ও মর্যাদা একজন স্বাধীন ও পূর্ণাঙ্গ শরীয়ত প্রবর্তক নবী ও রসূলের রয়েছে, একই অর্থ, তাৎপর্য ও মর্যাদা তাদের ‘ইমামে মা’সূম’ (নিষ্পাপ ইমাম)-এরও রয়েছে।   ইতিহাস  দশম হিজরির এ দিনে রাসুল সা: যে ঘোষণা দেন তারই আলোকে এ দিনটি উদযাপিত হয় অত্যন্ত গুরুত্বের সাথে। রাসুলের সা: উক্তি বা বক্তব্যের আলোকে শিয়াদের একটা বড় অংশ বিশ্বাস করেন মোহাম্মদের পর মুসলমানদের নেতৃত্ব ন্যস্ত হয়েছিল হযরত আলীর উপর। তিনি মুসলমানদের ইমাম হিসেবে নিযুক্ত হয়েছিলেন। আর এই দায়িত্ব চূড়ান্তভাবে অর্পিত হয়েছিল গাদিরে খুমের ঐতিহাসিক স্থানে।   বিতর্ক  ক্ষেত্র বিশেষে আহলে সুন্নাতও ‘ইমাম’ এবং ‘ইমামত’ শব্দ দু’টি ব্যবহার করে থাকেন। ‘ইমাম’ হলেন ধর্মীয় ক্ষেত্রে নেতৃস্থানীয় ব্যক্তিত্ব। আর ইমামত হচ্ছে ইমামের বিশেষ যোগ্যতা বা পদবী। ধর্মীয় বিষয়াদিতে অগাধ দক্ষতা ও পান্ডিত্যের অধিকারী ব্যক্তি, যিনি আল্লাহ্ ও তাঁর রসূল এবং সাহাবা কেরামের নির্দেশিত পথের দিশারী হন এবং ধর্মীয় জটিল বিষয়াদির সমাধান দিতে যিনি সক্ষম হন তাঁকেই আহলে সুন্নাতের পরিভাষায় ‘ইমাম’ বলে। এহেন অর্থের ভিত্তিতে ‘ইমাম’ শব্দটি আপন অর্থে যথার্থ। এটা নবী, সাহাবী অথবা খলীফা কোনটার মর্যাদার সাথে আদর্শগতভাবে প্রতিদ্বন্দ্বী নয়। তাই সেটার ব্যবহার এ অর্থে আপত্তিকরও নয়।    তথ্যসূত্র   বিষয়শ্রেণী:ইসলামি পরিভাষা বিষয়শ্রেণী:জুলাই উদ্‌যাপন বিষয়শ্রেণী:ইসলামি উৎসব
ট্যানিয়া বার হলেন একজন ব্রিটিশ অভিনেত্রী ও ইউটিউব ব্যক্তিত্ব।  কর্মজীবন ট্যানিয়া জন্মেছেন যুক্তরাজ্যের নরউইচে। পড়েছেন নরফোকের লং স্ট্রাটন উচ্চ বিদ্যালয় এবং নটরডেম উচ্চ বিদ্যালয়ে।  ২০০৯ সালে জ্যারল্ডে চাকরিরত অবস্থায় তিনি নিজের ইউটিউব চ্যানেল খোলেন এবং তার ননদ মেকাপশিল্পী সামান্থা চাপম্যান থেকে পরামর্শ নিয়ে ইউটিউবে মেকাপ সম্পর্কিত ভিডিও প্রকাশ করেন। প্রথমদিকে তিনি শুধু মেকাপ সম্পর্কিত ভিডিও প্রকাশ করলেও পরবর্তীতে তিনি ফ্যাশন, স্টাইল ও বেকিং সম্পর্কিত ভিডিও প্রকাশ করেন। তিনি জো সাগ, লুইসে পেন্টল্যান্ড, অ্যালফি ডেয়েস, টাইলর ওকলের মত ইউটিউব ব্যক্তিত্বদের সাথে কাজ করেছেন। তিনি গ্ল্যামার সাময়িকীর ২০১৫ সালের ডিসেম্বর ও স্টাইলিস্ট সাময়িকীর ২০১৬ সালের নভেম্বর সংখ্যার প্রচ্ছদে তার ছবি রাখা হয়েছিল। ২০১৪ সালে তিনি নিজের নামে 'ট্যানিয়া বার কসমেটিক্স' বাজারে আনেন।  গ্রন্থতালিকা তিনি নৈপথ্য লেখকের সহায়তায় তিনটি বই রচনা করেছেন। তার বইগুলো হল:   লাভ, ট্যানিয়া (২০১৫)  ট্যানিয়া বেকস (২০১৬)  ট্যানিয়া'স ক্রিসমাস (২০১৭)  অভিনয় ট্যানিয়া ২০১৭ সালে ডিসকানেক্ট শিরোনানের একটি স্বল্পদৈর্ঘ্য চলচ্চিত্রে অভিনয়ের মাধ্যমে অভিনয়জগতে পা রাখেন। ২০১৮ সালের মে মাসে জুডি আপটনের কনফিডেন্স মঞ্চনাটকের মুখ্যচরিত্র 'এলা' তে অভিনয়ের মাধ্যমে তিনি মঞ্চজগতে পা রাখেন।  +টেলিভিশন ও চলচ্চিত্রে অভিনয় বছর শিরোনাম চরিত্র টীকা ২০১৭ ডিসকানেক্ট সোফি স্বল্পদৈর্ঘ্য চলচ্চিত্র ২০১৮ লাভ ডেইলি রোজানে এক পর্বে অভিনয় ২০১৮ বুলেটপ্রুফ রেবেকা এক পর্বে অভিনয়  হার্ট বাই প্যারাডাইস মাউদ   ক্যাসেট ইলানা ক্লার্ক  + মঞ্চনাটকে অভিনয় বছর শিরোনাম চরিত্র মঞ্চ সূত্র ২০১৮ কনফিডেন্স এলা সাউথওয়ার্ক প্লেহাউস   ব্যক্তিগত জীবন ২০০৭ সালে ইউটিউব ব্যক্তিত্ব জিম চাপম্যানের সাথে তার পরিচয় হয়। ২০১২ সালের ডিসেম্বরে তাদের বাগদান সম্পন্ন হয়। ২০১৫ সালে তারা বিবাহবন্ধনে আবদ্ধ হন। ২০১৯ সালের ১২ মার্চ ইনস্টাগ্রামে ট্যানিয়া বার জানান যে মার্ক চাপম্যান ও তিনি আলাদা হবার সিদ্ধান্ত নিয়েছেন।  তথ্যসূত্র  বহিঃসংযোগ  আইএমডিবিতে ট্যানিয়া বার  বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:নারী ইউটিউবার বিষয়শ্রেণী:ইউটিউব ভ্লগার বিষয়শ্রেণী:নারী ভিডিও ব্লগার বিষয়শ্রেণী:ব্রিটিশ ইন্টারনেট ব্যক্তিত্ব বিষয়শ্রেণী:২০শ শতাব্দীর ইংরেজ নারী বিষয়শ্রেণী:২০শ শতাব্দীর ইংরেজ ব্যক্তি বিষয়শ্রেণী:ইংরেজ টেলিভিশন অভিনেত্রী বিষয়শ্রেণী:খাদ্য ও রান্নার ইউটিউবার